Øyvor Hansson var medlem av NS fra partiets stiftelse i 1933. 14. mai året etter var hun med å danne Nasjonal Samlings Kvinneorganisasjon (NSK). Der var hun landsleder fra august 1935 til 2. august 1941 da bondekvinnelederen Olga Bjoner overtok. I 1942 fikk Hansson en stilling som byråsjef i Sosialdepartementet, en plass hun beholdt til krigens slutt i mai 1945. Oppgaven der var blant annet å kontrollere offentlige ansattes holdninger til NS.